Առաջնորդ Սրբազան Հայրը յայտնեց նաեւ, թէ յետ այսորիկ, Ատտիկէի շրջանի մեր ժողովուրդի զաւակները սոյն տօնախմբութեան աւելի հաղորդակից դարձնելու մտադրութեամբ, թեմի Կրօնական Ժողովի որոշումով, Ս. Ստեփանոսի տօնի տարեկան նշումը պիտի կատարուի Ատտիկէի երեք եկեղեցիներու ծխային ժողովուրդի համախումբ մասնակցութեամբ՝ յաջորդաբար Աթէնքի Ս. Գրիգոր Լուսաւորիչ եւ Գոքինիոյ Ս. Յակոբ եկեղեցիներուն մէջ։